Պօզոյեանը նշեց բոլորին ներկայութիւնը, յատկապէս յանձնախումբի նախորդ ատենապետը ու օրուան պարգեւատրուող Հայկոյշ Քոհլըրը, ինչպէս նաեւ Մելքոնեան, Պաղտասարեան ու Շիրվանեան ընտանիքներն ու անոնց զաւակները: Ան համալրեց երիտասարդ յանձնախումբի անդամներուն, որոնք կ’աշխուժացնեն յանձնախումբի աշխատանքը եւ կը պահպանեն ջահը: Պօզոյեան ներկայացուց ՀՕՄ-ի Ջաւախք հիմնադրամի վերջին 17 տարիներուն նուաճած ձեռքբերումները, երիտասարդական կեդրոններու կարեւորութիւնը եւ անոնց նշանակութիւնը Ջաւախքի շրջանէն ներս: Ան նաեւ քննարկեց Ջաւախքի հայերուն պայքարը վկայակոչելով Ջաւախքէն ներգաղթի վտանգ եւ թրքական ներդրումներ, որոնք կը վտանգեն Հայաստանի հիւսիւսային սահմանը: Ան նաեւ պարզաբանեց, թէ ինչպէս ՀՕՄ-ի Ջաւախք հիմնադրամը կը ձգտի մեղմել այդ դժուարին իրավիճակը՝ երիտասարդական կեդրոններու տարեկան կրթական, մշակութային եւ ընկերային ծրագիրներու հովանաւորութեամբ: Պօզոյեանը յիշեցուց յանձնախումբին կարգախօսի նշանակութիւնը «Ջաւախքի օժանդակութիւնը մեր պարտականութիւնն է », եւ թէ ինչպէս մեր համայնքը եւ մեր շրջանակը բարձր եւ յստակ արձագանքեց: « Պէտք է ամեն ինչ ընենք, որպէսզի ապահովենք մեր հայրենիքը եւ կերտենք մեր հերոսական ժողովուրդը» մեր ղեկավարները հարիւր տարի առաջ տեսլականը ունէին, երբ ստեղծեցին առաջին հայկական հանրապետութիւնը»: